Rikunarita-ORG/Wikinium huggingface dataset:
# ULwazi

Isikhova sase-Athena sithathwa njengophawu lolwazi.
**ULwazi** lungachasiswa ngokuthi ukuqaphela isiminya (amaqiniso) noma amakhono asebenzayo, futhi lungabhekisela nasekwazini izinto noma izimo. Ulwazi lweziminya, olubuye lubizwe ulwazi lwesiphakamiso, luvame ukuchasiswa njengokholo lweqiniso oluhlukile embonweni noma ingqagelweni ngenxa yesihlanguzo esihle. Nakuba kunokuvumelana okubanzi phakathi kosonjulalwazi ukuthi ulwazi lwesiphakamiso luwuhlobo lokholo lweqiniso, izimpikiswano eziningi zenjulalwazi zigxila esihlanguzweni: ukuthi ingabe luyadingeka ngempela, nokuthi singaluqonda kanjani, nokuthi ingabe kukhona okunye okudingekayo kunalo. Lezi zimpikiswano zanda ngamandla ngenxa yochunge lwemigcanso yokucabanga eyenziwa nguEdmund Gettier futhi zahlokoloza izichasiso ezinye ezihlukile. Ezinye zazo zilandula ukuthi isihlanguzo siyindingeko futhi zifaka ezikhundleni saso, ngokwesibonelo, ukwethembeka noma ukubonkaliswa kwezici zokuqonda. Ezinye ziphika ngokuthi isihlanguzo siyadingeka kodwa zicabayo izimfuneko ezengeziwe, ngokwesibonelo, ukuthi abekho abanqobi bokholo noma ngokuthi umuntu akanakuba nokholo uma lungamanga.

Ulwazi lungakhiqizwa ngezindlela eziningi. Umtombo obalulekile wolwazi lobungcweti ubizwa intshwayo, engukusetshenziswa kwezinzwa. Osomibono abaningi abahlanganisa nokuzihlola ngaphakathi izimo zomqondo njengomthombo wolwazi. Eminye imithombo okuhlale kuxoxwa ngayo ihlanganisa inkumbulo, isazela senhluzeko, ukugigiyela, nobufakazi. Ngokwemfundiso yosisekelo, eminye imithombo eliyisiseko ngomqondo wokuthi ikwazi ukuhlanguza izinkolelo ngaphandle kokuncika ezimweni zomqondo. Lesibizelo siyalandulwa ikakhulu yolabo benhlezekelo *(coherentists)*, abaphikisa ngelithi kudingeka inhluzekelo ethile phakathi kwazo zonke izimo zomqondo zokholwayo ukuze kube ulwazi. Ngokwabe mfundiso yokungenasigcino, kudingeka umqokozo ongenasigcino wezinkolelo.

Izici eziningi zolwazi zisaphenywa, futhi luneqhaza ezingqeqeshweni ezihlukahlukene. Luyisihloko sokuqala emkhakheni womchazalwazi, ocwaninga lokho okwaziwa umuntu, indlela abazuze ulwazi ngayo, nokuthi kusho ukuthi ukwazi ngokuthile.
# Umzimba

**Umzimba** ngokomchazampilo uyinto ebambekayo yomuntu noma yesiphili. Leli gama lisetshenziselwa kuphela kulezo ziphili eziyinto eyodwa ebumbene noma ephelele. Kuneziphili ezishintshayo kusukela ekubeni onongqamuzanye zibe iziphili eziphelele: ngokwesibonelo, isikhunta se-slime. Lezo ziphili ziba nomzimba lapho sezingonangqamuzaningi. Igama elithi umzimba libuye lisho lokhu:

* Umzimba wengqamuzana: libhekisela emangqamuzaneni afana neziNzwa ezinamaluzi amade.

Umzimba womuntu ofile ubuye ubizwe isidumbu, noma ugodo. Imizimba yezilwane yona nayo ibizwa izidumbu noma izigingaboya (omalahlwanaboya).

Umzimba womuntu ohlanganisa izitho ezifana nekhanda, intamo, ingenhla, izingalo ezimbili, izinyawo ezimbili kanye nezangasese ezihlukayo kowesilisa nowesifazane.

Igatsha lomchazampilo elicwaninga ngemizimba nolwangu lwawo nkuhleleka kwawo lubizwa umchaza??. Umhlakahlo uyigatsha elingaphansi kwaleli gatsha, futhi wona ucwaninga uhlaka lomzimba ezingeni elingaphezu kwelezicubu.